O‘zbekiston Respublikasi Oliy Majlisi Senatining o‘n to‘qqizinchi yalpi majlisi joriy yilning 3 may kuni bo‘lib o‘tadi. Bugun, 2019 yil 26 aprel kuni O‘zbekiston Respublikasi Oliy Majlisi Senati Kengashining majlisi bo‘lib o‘tdi. Unda O‘zbekiston Respublikasi Oliy Majlisi Senatining o‘n to‘qqizinchi yalpi majlisini joriy yilning 3 may kuni Toshkent shahrida chaqirish to‘g‘risida qaror qabul qilindi. Majlis kun tartibiga «Faol investitsiyalar va ijtimoiy rivojlanish yili»da amalga oshirishga oid Davlat dasturida belgilab berilgan vazifalar ijrosiga qaratilgan O‘zbekiston Respublikasining qonunlari kiritilgan. Shuningdek, «Faol investitsiyalar va ijtimoiy rivojlanish yili» Davlat dasturining 2019 yil birinchi choragidagi ijrosi yuzasidan O‘zbekiston Respublikasi Vazirlar Mahkamasining hisoboti eshitiladi.